નાણા વિભાગે પણ બેન્કોને સાવચેત કરી છે કે મોટી ઉંમરના ખાતેદારના ખાતામાંથી વધુ રકમ ઉપાડવાની વાત આવે ત્યારે તેમના કોઈ વિશ્વાસુ પાસે ખરાઈ કરાવવી. જોકે આવા નિયમોથી બહુ ફાયદો થયો નથી, કેમ કે આગળ વાત કરી તેમ લુચ્ચાઓ દસ હજાર ડોલરથી નાની રકમ જ માગતા હોય છે. બીજું મોટા ભાગે નજીકના કોઈ સગા, મિત્રો અને સ્નેહીઓ જ પૈસા ધીમે ધીમે પડાવતા હોય છે. તેથી અમેરિકાના વૃદ્ધોને છેતરવાનો ધંધો ધમધોકાર ચાલી રહ્યો છે.